08/09/2021 | Administración LocalMunicipal
Betanzos
Bases da convocatoria para a cobertura dunha praza de Técnico/a de igualdade, mediante sistema de concurso - oposición, para prestar os seus servizos no Concello de Betanzos ao abeiro do Programa FOAI/2021 da Deputación Provincial da Coruña.

Por Decreto de Alcaldía 1058/2021 de data 02/09/2021 aprobouse: Bases da convocatoria para a cobertura dunha praza de Técnico/a de igualdade, mediante sistema de concurso - oposición, para prestar os seus servizos no Concello de Betanzos ao abeiro do Programa FOAI/2021 da Deputación Provincial da Coruña. Primeira. - Obxecto da convocatoria. A presente convocatoria ten por obxecto a selección dun/ha técnico/a de igualdade no Departamento de Servizos Sociais do Concello de Betanzos. como funcionario/a interino/a por programa temporal conforme ao artigos 10.1c) do Texto Refundido da Lei do Estatuto Básico do Empregado Público, e 23.2 c) da Lei 2/2015, do 29 de abril, de Emprego Público de Galicia, para a execución do seguinte programa temporal “Programa FOIA/2021” da Deputación Provincial da Coruña. As características da praza interina por programa son as seguintes: · Denominación do posto: Técnico/a de igualdade. · Grupo: A. Subgrupo: A2. Escala: Administración Especial. Subescala: Técnica. · Complemento de Destino: Nivel 16. · Complemento Específico: 3.110,80 € anuais. · Xornada laboral: A xornada laboral será completa, de 37,5 horas semanais. Segunda.- Cometidos funcionais. Os cometidos funcionais deste posto de traballo son fundamentalmente: as que determine o Concello de Betanzos no marco das políticas de igualdade municipais e loita contra a violencia de xénero, e con carácter xeral, os traballos de: · Detección de necesidades en materia de igualdade de oportunidades entre mulleres e homes, e de prevención da violencia de xénero e outras violencias machistas; · Información, orientación e asesoramento en materia de igualdade; · Programación, planificación, intervención e realización de proxectos de dinamización de políticas de igualdade no territorio; · Elaboración, seguimento e avaliación da planificación estratéxica municipal; · Colaboración coa comunidade educativa, tecido asociativo e empresarial da zona para minimizar as desigualdades de xénero; · Elaboración e emisión de informes de impacto de xénero; · Coordinación interdepartamental para aplicar o principio de transversalidade de xénero na entidade local; · Colaboración e coordinación con outras administracións públicas; · Participación na formación continua organizada por outras administracións en materia de igualdade e prevención da violencia de xénero. Terceira.- Requisitos dos aspirantes. Para tomar parte no proceso selectivo será necesario cumprir os requisitos seguintes: · Idade: Ter cumpridos os dezaseis anos e non exceder, no seu caso, da idade máxima de xubilación forzosa. · Nacionalidade: Ser de nacionalidade española ou de nacionalidade dalgún dos demais estados aos que se refire e nas condicións que establece o artigo 57 do Real Decreto Lexislativo 5/2015, do 30 de outubro, do Estatuto básico do empregado público. -Capacidade: Non padecer enfermidade nin estar afectado/a por limitación física ou psíquica que sexa incompatible co desempeño das correspondentes funcións. As persoas con minusvalías deberán aportar certificación do correspondente organismo, facéndoo constar asemade na instancia, sinalando si precisan adaptacións para realización das probas e especificando tales adaptacións. · Habilitación: Non estar separado/a do servizo de ningunha Administración Pública en virtude de expediente disciplinario nin atoparse inhabilitado/a por sentencia firme para o exercicio de funcións públicas. Os/as aspirantes que non tiveran a nacionalidade española deberán acreditar, igualmente, non estar sometidos/as a sanción disciplinaria ou condena penal que impida, no seu Estado, o acceso á función pública. · Titulación: estar en posesión do título de grao universitario de Igualdade, Psicoloxía, Socioloxía, Pedagoxía, Psicopedagoxía, Traballo Social, Educación Social ou titulación equivalente segundo a normativa estatal vixente en materia de homologación de títulos universitarios na área social. · Formación especializada: Ter formación especializada en materia de igualdade de xénero ou violencia de xénero de mínimo 500 horas, agás no caso do grao en Igualdade. Este é un requisito que se valorará na fase de concurso, e que de non acreditarse, suporá a eliminación da persoa candidata do proceso selectivo. Todos os requisitos relacionados con anterioridade posuiranse pola persoa aspirante no momento de rematar o prazo de presentación de instancias, debendo de continuar en posesión dos mesmos ata o momento de formalización do contrato. Cuarta.- Presentación de instancias.1. Quen desexe formar parte do proceso selectivo, deberá presentar solicitude no modelo oficial que estará a disposición dos interesados nas dependencias administrativas do Concello de Betanzos e na paxina web do Concello de Betanzos (www.Betanzos.net), dirixidas á Sra. alcaldesa-Presidenta do Concello de Betanzos, ou por medio dos restantes medios admitidos legalmente.2. Para ser admitido ao proceso selectivo os aspirantes manifestarán na súa solicitude de participación, que reúnen todas e cada unha das condicións esixidas na Base 3ª, referidas sempre á data de expiración do prazo de presentación de instancias. A autoridade convocante, por si ou a proposta do Tribunal, deberá dar conta ós órganos competentes das inexactitudes ou falsidades en que puidesen incorrer os aspirantes, para os efectos procedentes.3. O prazo de presentación de instancias será de 10 días hábiles, contados a partir do seguinte ó da publicación das bases no BOP de A Coruña.4.- As instancias presentaranse no Rexistro Xeral do Concello de Betanzos (Praza de Galicia nº1 de Betanzos), ou ben nos lugares e na forma que determina o artigo 16 da Lei 39/2015, do 1 de outubro, do Procedemento Administrativo Común. Deberá de axuntarse a seguinte documentación: · Fotocopia do D. N. I. · Xustificante da titulación esixida (copia autenticada do título académico). 5. Os erros materiais ou de feito e os aritméticos que se puidesen advertir, poderanse rectificar en calquera momento, de oficio ou petición do interesado. Quinta.- Admisión dos aspirantes.1. Rematado o prazo de presentación de instancias, a Sra. Alcaldesa ditará resolución no prazo máximo de tres días declarando aprobada a lista provisional de admitidos, así como a de excluídos xuntamente coas causas que motivaron a exclusión. Esta resolución publicarase no Taboleiro de Edictos do Concello de Betanzos e na páxina web do Concello.2. Perante o prazo de dez días, de conformidade co previsto no art.68 da Lei 39/2015, do 1 de outubro, do Procedemento Administrativo Común, poderanse corrixir os defectos a que se alude no referido artigo, e formular as reclamacións ás listas provisionais. De non presenta-la solicitude de rectificación ou reclamación no indicado prazo, decaerá no seu dereito, sendo excluído definitivamente da lista de aspirantes.3. Si non se presentasen reclamacións á lista provisional considerarase definitiva.4. No suposto de existir reclamacións, estas serán aceptadas ou rexeitadas na mesma resolución da Sra. Alcaldesa pola que se aprobe a lista definitiva dos admitidos e excluídos, que se ditará no prazo máximo de tres días, facéndose pública na mesma forma exposta con anterioridade. Sexta.- Tribunal cualificador.1. O Tribunal Cualificador, estará constituído da seguinte forma, respectando o establecido no artigo 60 do Real Decreto Lexislativo 5/2015, do 30 de outubro, do Estatuto Básico do Empregado Público: · Presidente/a: O persoal funcionario da Corporación que se nomee. · Secretaria/o: O secretario da Corporación ou funcionario da Corporación que lle substitúa. · Vogais: Tres vogais persoal funcionario designados/as pola Alcaldía. Os membros do tribunal deberán posuír titulación ou especialización iguais ou superiores ós esixidos para o acceso ao posto convocado.2. Os membros do tribunal deberán absterse de intervir, notificándollo á autoridade convocante, cando concorran neles algunhas das circunstancias previstas nos artigo 23 e 24 da Lei 40/2015, do 1 de outubro, do réxime xurídico do sector público.3. O Tribunal non poderá constituírse nin actuar sen a asistencia, cando menos, de tres dos seus membros.4. O Tribunal resolverá por maioría de votos dos seus membros presentes tódalas dúbidas e propostas que xurdan para aplicación das normas contidas nestas bases e estará facultado para adoptar as medidas necesarias que garantan a debida orde da oposición en todo o que non estea previsto nas Bases. Os seus acordos serán impugnables nos supostos e na forma establecida pola Lei 39/2015, do 1 de outubro, do procedemento administrativo común.5. O Tribunal poderá dispoñer da incorporación ós seus traballos de asesores especialistas cando as circunstancias así o aconsellen.6. A Resolución que conteña a composición do Tribunal e a data, hora e lugar en que se procederá á realización do primeiro exercicio da oposición, publicarase no Taboleiro de Edictos e na páxina web do Concello de Betanzos. Sétima.- Procedemento de selección. O sistema selectivo será o de concurso - oposición.1. Fase de oposición. Consistirá na realización de tres exames obrigatorios e eliminatorios. Primeiro exercicio. Consistirá na resolución por escrito, nun tempo máximo de 2 horas dun cuestionario elaborado polo Tribunal inmediatamente antes do comezo da proba sobre as materias do programa que figura no anexo II desta convocatoria. O referido cuestionario consistirá nun test de 100 preguntas, ás que se engadirán 5 de reserva, con 4 respostas alternativas das que só unha será a correcta. Para a realización deste exercicio os aspirantes non poderán utilizar documento ningún de consulta nin medios dixitais ou telemáticos. Nos supostos en que, por causa de errónea formulación, deba anularse algunha das preguntas, o Tribunal procederá á súa substitución pola que corresponda da lista de reserva, seguindo unha orde correlativa. O exercicio cualificarase de 0 a 10 puntos, adxudicando a cada resposta correcta unha puntuación de 0,10 puntos. No caso de anulación de máis de 5 preguntas ratearase a puntuación total, de forma equitativa, entre as restantes que se consideren válidas. As respostas en branco non puntuarán, por cada 3 respostas incorrectas descontarase a puntuación dunha 1 correcta e non se penalizarán aquelas erróneas que puidesen ficar restantes. Para superar esta proba resultará necesario obter un mínimo de 5 puntos sobre os 10 que se asignan como máximo. Segundo exercicio. Consistirá na resolución de un ou varios supostos prácticos, sobre os que se formularán varias cuestións diferentes, relacionados fundamentalmente coa parte específica do programa da convocatoria e coas funcións do posto, nun tempo máximo de 120 minutos. Para a súa realización non se poderán utilizar medios dixitais nin telemáticos (salvo calculadora científica estándar), nin calquera outro distinto de textos normativos ou xurisprudencia de publicación oficial en formato papel e instrumental de debuxo. O Tribunal poderá acordar a lectura pública do exercicio polos aspirantes, podendo formular preguntas aos aspirantes sobre o suposto práctico realizado. Valorarase a formación xeral e académica, a claridade, a orde das ideas, e a capacidade de aplicar os coñecementos teóricos á resolución de problemas prácticos. O exercicio cualificarase de 0 a 10 puntos, repartidos equitativamente entre todas as cuestións formuladas. Na valoración terase en conta a capacidade para aplicar os distintos coñecementos teóricos á resolución de supostos prácticos relacionados co posto de traballo, a orde e claridade estrutural da exposición gráfica e escrita, a correcta identificación dos feitos presentados, o apropiado fundamento legal que se utilice, a capacidade para relacionar as distintas disposicións aplicables e a lóxica da alegación razoada; así como se considerará, especialmente, a precisión e síntese das conclusións achegadas. Para superar a proba resultará necesario obter un mínimo de 5 puntos sobre os 10 que se asignan como máximo. Terceiro exercicio. Proba de coñecemento do galego. Consistirá na tradución dun texto de contido administrativo de castelán ao galego nun tempo máximo de 30 minutos. Terá carácter obrigatorio e eliminatorio para aqueles aspirantes que no acrediten antes da súa realización estar en posesión do título de CELGA 4 ou equivalente. Este exercicio será cualificado de apto ou non apto, sendo eliminados aqueles aspirantes que non sexan declarados aptos.2. Fase de concurso. Teranse en conta ao obxecto de valoración, as seguintes circunstancias ou méritos (ata 12 puntos): 1º. Por servizos prestados e ata un máximo de 7,00 puntos: a) Servizos prestados na mesma categoría laboral nas Administracións Locais (técnico/a de igualdade/axente de igualdade) ou en diferente posto pero no que se acrediten análogas funcións: 0,20 puntos por cada mes completo ou fracción superior a quince días. b) Servizos prestados na mesma categoría laboral noutras administracións públicas (técnico/a de igualdade/axente de igualdade) ou en diferente posto pero no que se acrediten análogas funcións: 0,15 puntos por cada mes completo ou fracción superior a quince días. c) Servizos prestados na mesma categoría laboral en Centros, Entidades ou Empresas (técnico/a de igualdade/axente de igualdade) ou en diferente posto pero no que se acrediten análogas funcións: 0,10 puntos cada mes completo ou fracción superior a quince días. A antigüidade anterior xustificarase mediante certificación de servizos prestados realizada pola Administración onde prestasen os servizos, ou fotocopia dilixenciada do contrato de traballo ou certificación orixinal da empresa xustificativa da experiencia manifestada e informe orixinal de vida laboral expedido pola Tesourería Xeral da Seguridade Social.2º. Formación complementaria (ata un máximo de 5 puntos).- a) Posgrao, Máster, Ciclo formativo ou Certificado de profesionalidade en materia de igualdade ou violencia de xénero: 1,5 puntos b) Por participar en actividades formativas (cursos, seminarios, congresos, xornadas), sempre que se atopen relacionadas coas funcións a desenvolver e organizados, ben por unha Administración pública, unha Universidade ou impartidos por empresas privadas homologados por unha Administración pública: · Por cursos de 10 a 20 horas de duración: 0,20 puntos. · Por cursos de 21 a 40 horas de duración: 0,30 puntos. · Por cursos de 41 a 60 horas de duración: 0,40 puntos. · Por cursos de 61 a 100 horas de duración: 0,50 puntos. · Por cursos de más de 100 horas de duración: 1 punto No suposto de que na acreditación dos cursos non figure o número de horas, non se puntuará o curso. Os cursos de formación acreditaranse mediante presentación da fotocopia dilixenciada da certificación, título ou diploma no que figure nome do título, contidos e duración ademais da entidade impartidora. c) Certificación galega de competencias dixitais (CODIX): 0,5 puntos. A puntuación obtida nesta fase de concurso será computada na valoración final dos aspirantes que superaran a fase de oposición As persoas aspirantes deben sumar entre a formación dos parágrafos a) e b), un mínimo 500 horas de formación especializada, requisito imprescindible segundo o parágrafo quinto da base terceira, agás as persoas aspirantes que posúan a titulación de grao universitario ou titulación equivalente segundo a normativa estatal vixente en materia de homologación de títulos universitarios en Igualdade. Oitava.- Lista de aprobados e bolsa de traballo.1. Rematados os distintos exercicios da oposición o Tribunal publicará no Taboleiro de Edictos na sede municipal sede. betanzos. gal e na páxina web do Concello de Betanzos a relación do/as candidato/as por orden da puntuación obtida, coa indicación da puntuación acadada en cada un dos exercicios do proceso selectivo. En caso de empate será nomeado o/a aspirante que tivese maior puntuación no primeiro exercicio, e se persiste o empate o/a aspirante que tivese maior puntuación no segundo exercicio, e así sucesivamente.2. O Tribunal elevará a proposta, ademais da acta da derradeira sesión, á Sra. Alcaldesa para que proceda á resolución do expediente de selección de persoal e o nomeamento como persoal funcionario/a interino/a por programa temporal.3. O Tribunal non poderá aprobar nin declarar que superaron a selección un número superior de aspirantes ao do posto convocado. Calquera proposta de aprobados que contraveña ó anteriormente establecido será nula de pleno dereito.4. O/As candidato/as que superasen todos os exercicios e non consigan o posto de traballo pasarán a formar parte dunha bolsa de traballo para futuros nomeamentos interinos (substitucións de baixas, maternidade, vacacións ou permisos de longa duración, etc…) cunha duración de 2 anos dende a constitución da mesma por resolución de alcaldía, de tal maneira que, se o Concello precisa dun arquitecto/a para substituír temporalmente ao titular do posto acudirá a dita bolsa seleccionando ao primeiro deles. Soamente poderá seleccionar ao seguinte cando aquel rexeitara o posto, o que suporá pasar ó final da lista, salvo que se de a circunstancia de estar de baixa por incapacidade laboral o que deberá xustificarse aportando a documentación necesaria. Novena.- Presentación de documentos.1. O/A aspirante seleccionado/a en primeiro lugar, no prazo de cinco días naturais contados dende o día seguinte a aquel no que se fixese pública a lista de aprobados, deberá presentar na secretaría do Concello de Betanzos, os seguintes documentos, agás os que xa obren no expediente: a) Copia autenticada, ou fotocopia que deberá presentarse co orixinal para a súa compulsa, do D. N. I. b) Copia autenticada, ou fotocopia que deberá presentarse acompañada do orixinal para a súa compulsa, do título esixido na convocatoria. c) Certificación médica acreditativa de non padecer enfermidade nin estar afectado por limitación física ou psíquica que sexa incompatible co desempeño das funcións do posto de traballo. d) Declaración formal, baixo xuramento ou promesa, de non haber sido separado mediante expediente disciplinario, do servizo ás Administracións Públicas, nin se atopar inhabilitado para o exercicio de funcións públicas. e) Declaración formal, baixo xuramento ou promesa, de non atoparse incurso en ningunha causa de incapacidade e incompatibilidade de conformidade coa lexislación vixente.2. O/As que tivesen a condición de funcionario/as públicos ou persoal laboral, estarán exento/as de xustificar documentalmente as condicións e requisitos xa amosados para obter o seu anterior nomeamento, debendo presentar certificación da administración da que dependeran para acreditar tal condición. O/As que dentro do prazo sinalado, agás nos casos de forza maior, non presentasen a documentación esixida, non poderán ser nomeados, sen prexuízo da responsabilidade en que houbesen podido incorrer por falsidade dimanante da solicitude para participar na oposición. Décima.- Adquisición da condición de funcionario/a interino/a. Pola Sra. Alcaldesa-Presidenta do Concello de Betanzos, nomearase ao aspirante proposto polo tribunal mediante resolución de alcaldía. O/a aspirante nomeado deberá tomar posesión no prazo de cinco días naturais, a contar do seguinte ó que lle sexa notificado o cintado nomeamento, debendo prestar previamente xuramento ou promesa, de conformidade co establecido R. D. 707/1979, do 5 de abril. Ata que sexa nomeado/a e se incorpore ó posto de traballo correspondente, o aspirante non terá dereito a percepción económica algunha. Décimo primeira.- Información básica sobre protección de datos persoais. Responsable do tratamento: Concello de Betanzos, con dirección no Edificio Liceo, praza de Galicia, 1, 15300 - Betanzos. Delegado de protección de datos: Para calquera dúbida pode dirixirse ao Delegado de Protección de datos do Concello de Betanzos: Servizos de Adaptación Continua en Protección de Datos RB, S. L. có que poderá contactar en correo@betanzos. net. Finalidade do tratamento: Os datos facilitados serán tratados para a tramitación administrativa que se derive da xestión deste procedemento. Lexitimación: A lexitimación para o tratamento dos datos persoais baséase no consentimento outorgado e no cumprimento dunha misión realizada en interese público ou no exercicio de poderes públicos conferidos ao responsable do tratamento. O consentimento é revogable en todo momento sen efectos retroactivos. Destinatarios/as: Os datos poderán ser comunicados ás Administracións Públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. Prazo de conservación: O Concello de Betanzos conservará os datos durante o tempo que sexa necesario para cumprir coa finalidade para a que se solicitaron e para determinar as posibles responsabilidades que se poidan derivar da finalidade exposta e do tratamento dos datos Dereitos: Ten dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, o Concello de Betanzos dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Pode consultar a información adicional y detallada sobre Protección de Datos solicitándoa por correo electrónico: correo@betanzos. net. Décimo segunda.- Incidencias As presentes bases e convocatoria poderán ser impugnadas de conformidade co establecido na Lei 39/2015, do 1 de outubro, do Procedemento Administrativo Común das Administracións Públicas. Contra a convocatoria e as súas bases, que esgotan a vía administrativa, poderase interpor polo interesados recurso de reposición no prazo dun mes ante a Alcaldía, previo ao contencioso-administrativo no prazo de dous meses perante o xulgado do Contencioso-Administrativo de A Coruña ou, á súa elección, o que corresponda ao seu domicilio a partires do día seguinte ao da publicación do seu anuncio no Boletín Oficial da Provincia (art.46 da Lei 29/1998, do 13 de xullo). No non previsto nas Bases, será de aplicación: o Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público; a Lei 2/2015, do 29 de abril, do emprego público de Galicia; a Lei 5/1997, do 22 de xullo, de Administración Local de Galicia; a Lei 7/1985, do 2 de abril, de Bases do Réxime Local; o Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local; o Real Decreto 364/1995, do 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado; o Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local; a Lei 3/1983, do 15 de xuño, de normalización lingüística de Galicia; o Decreto lexislativo 2/2015, do 12 de febreiro, polo que se aproba o Texto Refundido das disposicións legais da Comunidade Autónoma de Galicia en materia de igualdade; a Lei Orgánica 3/2007, do 22 de Marzo, para a Igualdade efectiva de Mulleres e Homes. ANEXO I.– MODELO DE INSTANCIA I.– D.……………………………………………………., con D. N. I. nº., con domicilio en., rúa., n.º., piso., C. P. Tlf., correo electrónico. II. Informado de á convocatoria que realiza o Concello de Betanzos, para unha praza de funcionario interino por programa no Departamento de Servizos Sociais do Concello de Betanzos, consonte ás bases publicadas no B. O. P. n.º., de data:.………………., que declara coñecer e aceptar. Tendo en conta que cumpre todos os seguintes requisitos esixidos na base cuarta, comprométese a achegar os documentos acreditativos destes no suposto de ser seleccionado: a) Ter a nacionalidade española. b) Ser nacional doutros estados aos que se refire e nas condicións que establece o artigo 57 do Real Decreto Lexislativo 5/2015, do 30 de outubro, que aproba o Estatuto Básico do Empregado Público c) Ter cumpridos os dezaseis anos de idade e non ter alcanzado a idade máxima de xubilación forzosa para o acceso ao emprego público. d) Estar en posesión do título universitario de Grado en arquitectura, ou titulación equivalente que habilite para o exercicio da profesión de arquitecto. e) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se atopar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. III. Protección de datos de carácter persoal Responsable do tratamento: Concello de Betanzos, con dirección no Edificio Liceo, praza de Galicia, 1, 15300 - Betanzos. Delegado de protección de datos: Para calquera dúbida pode dirixirse ao Delegado de Protección de datos do Concello de Betanzos: Servizos de Adaptación Continua en Protección de Datos RB, S. L. có que poderá contactar en correo@betanzos. net. Finalidade do tratamento: Os datos facilitados serán tratados para a tramitación administrativa que se derive da xestión deste formulario. Lexitimación: A lexitimación para o tratamento dos datos persoais baséase no consentimento outorgado e no cumprimento dunha misión realizada en interese público ou no exercicio de poderes públicos conferidos ao responsable do tratamento. O consentimento é revogable en todo momento sen efectos retroactivos. Destinatarios/as: Os datos poderán ser comunicados ás Administracións Públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. Prazo de conservación: O Concello de Betanzos conservará os datos durante o tempo que sexa necesario para cumprir coa finalidade para a que se solicitaron e para determinar as posibles responsabilidades que se poidan derivar da finalidade exposta e do tratamento dos datos Dereitos: Ten dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, o Concello de Betanzos dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Pode consultar a información adicional y detallada sobre Protección de Datos solicitándoa por correo electrónico: correo@betanzos. net. Tras ler a información en materia de protección de datos anterior, consinto expresamente o tratamento dos datos persoais que figuran neste formulario. SOLICITA: Ser admitido ao proceso de selección convocado, para o que achega: · Fotocopia do D. N. I. · Documentos acreditativos ou fotocopias cotexadas, dos méritos que se aleguen ao obxecto da súa valoración no concurso. Así mesmo autoriza a que lle sexan comunicadas as actuacións do expediente a través de correo electrónico, ao seguinte enderezo:. En., a. de. de 2021. Asdo. SRA. ALCALDESA - PRESIDENTA. CONCELLO DE BETANZOS ANEXO II - TEMARIO DA PRAZA DE TÉCNICO/A DE IGUALDADE. Parte xeral.1. A Constitución Española: Título Preliminar, Título I (artigos 10,14,23, Capítulo IV e Capítulo V) e Título VIII.2. Lei orgánica 1/1981, de 6 de abril, do Estatuto de Autonomía de Galicia: Título I, II e III.3. O dereito administrativo. Concepto, fontes do dereito administrativo, ordenanzas, regulamentos e bandos.4. Lei 39/2015, de 1 de outubro, do procedemento administrativo común das administracións públicas. Título III, Título IV (capítulos I e IV) e Título V.5. Lei 40/2015, de 1 de outubro, de réxime xurídico do sector público: Título preliminar (capítulos III e IV). 6. Lei 7/1985, de bases de réxime local. A administración local. Entidades que a integran. O municipio: concepto, elementos e competencias.7. O termo municipal de Betanzos. Composición e poboación.8. O Concello de Betanzos. Estrutura e áreas municipais. Recursos, servizos e programas.9. Lei 2/2015, de 29 de abril, do emprego público de Galicia: Título III, Título VI (capítulos III e IV) e Título VIII.10. Real Decreto Lexislativo 5/2015, de 30 de outubro, do texto refundido da Lei do estatuto básico do empregado público. Tipoloxía de persoal e dereitos e deberes do persoal público.11. Lei 31/1995, de 8 de novembro, de prevención de riscos laborais: Capítulos do I ao V.12. Lei 9/2017, de 8 de novembro, de Contratos do Sector Público. Título preliminar.13. Lei orgánica 3/2018, de 5 de decembro, de protección de datos persoais e garantía dos dereitos dixitais: Título I, Título II, Título III e Título VIII.14. Lei 1/2016, de 18 de xaneiro, de transparencia e bo goberno: Título preliminar e Título I.15. Ofimática na administración local. Aplicacións de Libre Office (Writer, Calc, Base, Impress e Draw). Parte específica.16. Sistema sexo - xénero. Patriarcado e sistema androcéntrico.17. Socialización de xénero. Roles, estereotipos, normas e relacións de xénero.18. Igualdade de trato, de oportunidades, formal e de resultados.19. Desigualdades de xénero. Fendas de xénero. Teito de cristal. Chan pegañento.20. Discriminacións directas e indirectas. Discriminacións múltiples. Interseccionalidade.21. A teoría feminista. As 4 ondas do feminismo.22. Conferencias Mundiais sobre a Muller da ONU. Declaración e Plataforma de Acción de Beijing.23. Lei Orgánica 3/2007, de 22 de marzo, para a igualdade efectiva de mulleres e homes.24. Decreto Lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade.25. Enfoque dual. Mainstreaming de xénero e políticas específicas.26. A transversalidade de xénero. A aplicación na administración local.27. A figura do/a técnico/a de igualdade. Funcións no ámbito municipal.28. A planificación estratéxica. Os plans de igualdade locais. O III plan de igualdade do Concello de Betanzos.29. Lei 13/2008, do 3 de decembro, de servizos sociais de Galicia.30. Os CIM. Coordinación entre Servizos Sociais municipais e servizos especializados.31. Coeducación. O currículo oculto. Estratexias de sensibilización dende o ámbito local.32. Conciliación, corresponsabilidade e coidados. Novos modelos familiares.33. Políticas de conciliación na administración local. Subvencións a entidades locais para a promoción da igualdade da Xunta de Galicia.34. Masculinidade hexemónica e masculinidades alternativas.35. Lei Orgánica 1/2004, de 28 de decembro, de Medidas de Protección Integral contra a Violencia de Xénero.36. Lei 11/2007, de 27 de xullo, galega para a prevención e o tratamento integral da violencia de xénero.37. Mesas locais de coordinación interinstitucional contra a violencia de xénero.38. O ciclo da violencia de xénero. Fases. Escalada da violencia.39. Tipos de violencia machista. Violencias invisibles.40. Acoso sexual e por razón de sexo. Violencia sexual.41. Estratexias de sensibilización e prevención da violencia de xénero no ámbito municipal.42. Lei 2/2014, de 14 de abril, pola igualdade de trato e a non discriminación de lesbianas, gais, bisexuais, transexuais e intersexuais en Galicia.43. Sensibilización fronte á diversidade afectivo sexual e a identidade de xénero. Estratexias de aplicación na administración local.44. O sexismo na comunicación. Alternativas para unha comunicación inclusiva.45. As mulleres do ámbito rural. Estratexias de dinamización e apoderamento feminino.46. Decreto 99/2012, do 16 de marzo, polo que se regulan os servizos sociais comunitarios e o seu financiamento.47. A entrevista no Traballo Social: concepto, clasificacións, actitudes do traballador social na entrevista, o estilo na entrevista, estrutura do proceso de entrevistar. A visita domiciliaria: concepto e tipos.48. Instrumentos básicos para o traballo social: Historia Social - Informe Social - Genograma - Rexistro de entrevistas - Rexistro de Actividades. Definición e función 49. Baremo de valoración de dependencia: Real Decreto 174/2011, do 11 de febreiro, polo que se aproba o baremo de valoración da situación de dependencia establecido por a Lei 39/2006: artigo único e disposición adicional primeira e segunda.50. Discapacidade: Real Decreto Lexislativo 1/2013, do 29 de novembro, polo que se aproba o Texto Refundido da Lei Xeral de dereitos das persoas con discapacidade e da súa inclusión social (artigos 1 a 7 e 48 a 52). Decreto 1971/1999, do 23 de decembro, de procedemento para o recoñecemento, declaración e cualificación do grao de minusvalía (artigos 1 a 4 e 9 a 12, e disposición adicional primeira e segunda). 51. Lei Orgánica 1/1996, do 15 de xaneiro, de Protección Xurídica do Menor.52. Lei 26/2015, de 28 de xullo, de modificación do sistema de protección á infancia e á adolescencia.” Betanzos, 02 de setembro de 2021 A Alcaldesa, María Barral Varela